«Barselona» futbol klubi yarim himoyachisi Arda Turon o‘z faoliyatini Xitoyda davom ettirishi mumkin. Mamlakatning amaldagi chempioni «Guanchjou Evergrand» 29 yoshli futbolchining xizmatlariga qiziqish bildirgan, deb xabar beradi Tribuna.uz. Manba ma’lumotlariga ko‘ra, xitoy klubi Turonga umumiy qiymati 50 million yevro bo‘lgan uch yillik shartnoma taklif qildi. Turon Ispaniya Primerasining joriy mavsumida 11 uchrashuv o‘tkazib, 2 to‘p kiritdi hamda uchta golli uzatmani amalga oshirdi.